**Aнекс 1**

СМАРТ БАЛКАН – Граѓанско општество за поврзан Западен Балкан

**Насоки за аплицирање за грант за Национална иницијатива Предлог - концепт**

Референтен број: SB MKD NI 01/22

Рок за поднесување на апликации е 15.02.2023 до 23:59 часот

**Основни информации**

Шестe држави, кориснички на проектот СМАРТ Балкан го сочинуваат јасно препознатливиот географски регион, Западен Балкан, во кој државите се поврзуваат врз основа на различни културни, политички, социјални и историски односи.

Зајакнувањето на капацитетите на граѓанските организации во регионот, преку засилена соработка помеѓу граѓанското општество и владата и преку градењето на регионални партнерства на сите нивоа со цел зголемување на влијанието на граѓаните во процесот на одлучување, ќе придонесе кон остварување на посакуваната промена за создавање мирни и инклузивни општества во Западен Балкан што ќе придонесе кон нивен одржлив развој, во согласност со имплементацијата на Цел 16 - одржлив развој: Промовирање на мирни и инклузивни општества за одржлив развој, обезбедување пристап до правда за сите и изградба на ефикасни, одговорни и инклузивни институции на сите нивоа.

Проектот СМАРТ Балкан ќе се фокусира на недостатокот на координација и соработка помеѓу граѓанските организации во регионот преку создавање регионални мрежи и партнерства и регионалните аспекти на проектот ќе бидат потенцирани секогаш кога е можно.

**Цели**

Општа цел на проектот СМАРТ Балкан е да придонесе кон зајакнување на партиципативните демократии и евроатлантските интеграции во Западен Балкан преку зајакнување и поттикнување на граѓанските организации и мрежите на граѓанските организации за посилна и поактивна улога во создавање на мирни и инклузивни општества за одржлив развој на Албанија, Босна и Херцеговина, Косово, Црна Гора, Северна Македонија и Србија.

Специфични цели на проектот СМАРТ Балкан се:

* Посилни, поодржливи и подинамични граѓански организации во шесте држави од регионот на Западен Балкан;
* Развиени силни регионални партнерства помеѓу граѓански организации од регионот на Западен Балкан, и релевантни чинители од ЕУ и јавните институции;
* Зголемена ефективност на промените иницирани од граѓаните преку ГО кои ги унапредуваат безбедноста и стабилноста и доброто владеење во регионот на Западен Балкан;
* Зголемена јавна свест за важноста на активното учество на граѓанскиот сектор во клучните развојни иницијативи во регионот на Западен Балкан.

**Тематски области**

Грантовите за Национална иницијатива се насочени кон финансирање на националните проекти поврзани со безбедност и стабилност и добро управување. Проектот финансиран во рамките на Проектите кои ќе се поддржат преку грантовата шема за Национални иницијативи треба да се засноваат на релевантни стратегии и/или политики, придонесувајќи кон нивните цели.

Видот на активности кои ќе бидат предложени од страна на апликантот треба да се во насока на поддршка на горенаведените приоритетни области. Во продолжение е тематската листа која содржи дел од областите покриени со приоритетните области:

Безбедност и стабилност

* Борба против радикализацијата
* Дезинформациите како безбедносна закана
* Трговија со оружје
* Трговија со луѓе
* Сајбер криминалот како дестабилизатор на безбедноста
* Борбата против организираниот криминал
* Спречување на перење пари
* Борбата против тероризмот
* Безбедност на храна во услови на вооружен конфликт и климатски промени
* Влијанието на климатските промени врз безбедноста и стабилноста во регионот
* Енергетска безбедност
* Подготвеност за вонредни ситуации
* Меѓукултурен дијалог
* Социјална кохезија, помирување и мир
* Човечка безбедност и родова еднаквост
* Сајбер безбедност
* Приватност на податоците
* Надзор на безбедносните институции/следење на спроведувањето на политиките за безбедност и стабилност

Добро управување

* Промовирање на дигитална писменост
* Слобода на изразување
* Учество на граѓанското општество во одлучувањето
* Борба против лажните вести
* Евроатлантски интеграции
* Дигитализација
* Реформи на јавната администрација
* Скриена економија
* Корупција, вклучително и корупција на високо ниво

**Временска рамка за имплементација на проектот**

Времетраењето на поддржаните проекти треба да биде **од 12 до 18 месеци**.

Процесот на избор на предлог – концепти добиени како резултат на овој Повик за аплицирање за грант за Национална иницијатива е предвидено да се финализира до крајот на февруари 2023 година, додека целиот процес на евалуација да биде финализиран до крајот на април 2023 година. Почетокот на имплементација на одобрените проекти е планиран за мај 2023 година. СМАРТ Балкан го задржува правото да ја промени временската рамка на процесот на аплицирање, бидејќи периодот на евалуација може да варира во зависност од бројот на примени апликации.

**Финансиска рамка**

Во рамките на овој повик, СМАРТ Балкан ќе поддржи 4 проекти од С. Македонија, а износот на грантот ќе се движи од 306,000 to 543,000 NOK (30000€ до 53230€)

Финансиска контрибуција од апликантот не е задолжителна, но е дозволена.

**Прифатливи и неприфатливи трошоци**

Прифатливи трошоци за финансирање се:

* Општо прифатливи трошоци кои се во согласност со принципите на добро финансиско управување (принципи на економичност, ефикасност и ефективност);
* Разумни и прифатливи трошоци кои се во согласност со одобрениот буџет;
* Директни трошоци поврзани со реализација на програмата;
* Препознатливи, проверливи и поткрепени со валидна документација која јасно ја покажува природата на трошоците, односно нивното настанување;
* Трошоци настанати во текот на имплементација на проектот, од датумот на започнување до крајниот датум наведен во договорот.

Неприфатливи трошоци:

* Долгови и давачки за подмирување на долгови;
* Резервации за загуби или потенцијални идни обврски;
* Купување земјиште, згради и возила;
* Трошоци за активности кои генерираат профит;
* Активности кои се финансиски поддржани од други грантови;
* Трошоци кои се настанати пред потпишување на Договорот;
* Заеми/кредити на трети лица;
* Сите други трошоци кои дефинирани како неприфатливи во Договорот за грант.

**Прифатливи активности**

Дел од проектните активности кои ќе се поддржат во рамките на овој повик:

* Кампањи за застапување вклучувајќи изработка на промотивни материјали и материјали за подигнување на свеста (т.е. документ за јавни политики, истражување, видеа, настани, перформанси, медиумски производи, со исклучок на печатен промотивен материјал);
* Работни групи за развој на нови закони или стратегии, ангажирање на експерти, ангажирање на инфлуенсери.

**Прифатливи апликанти**

**Пред поднесувањето на апликацијата**, секој апликант задолжително треба **да се регистрира** на Платформата за управување со грантови **–** [**https://gmp.smartbalkansproject.org/**](https://gmp.smartbalkansproject.org/)

За да биде подобен за овој грант, апликантот мора:

* Да биде правно лице и
* Да е непрофитна организација и
* Да биде граѓанска организација[[1]](#footnote-1) , со исклучок на политички, верски и религиозни организации[[2]](#footnote-2), како и локални претставништва на меѓународни организации и
* Да е основано во С. Македонија и
* Да биде директно одговорно за подготовка и имплементација на проектот, да не е посредник при проектната имплементација.

Правните и физичките лица кои излегуваат на ЕУ Консолидираната листа на лица, групи и субјекти и кои се предмет на финансиска забрана во ЕУ (www.sanctionmaps.eu), Канцеларијата за контрола на странски средства - The Office of Foreign Assets Control ("OFAC") на Министерството за финансии на САД, https://sanctionssearch.ofac.treas.gov/ и на Листата на санкции на Обиденетото Кралство (The UK Sanctions List) https://docs.fcdo.gov.uk/docs/UK-Sanctions-List.htmlare, не ги исполнуваат условите да аплицираат на овој повик.

**ПРОЦЕС НА АПЛИЦИРАЊЕ:**

Со цел да се поддржи високиот квалитет на апликациите и да се оптимизира процесот на селекција, процесот на аплицирање за грантовите за Национални иницијативи се состои од 2 чекори:

1. ПРЕДЛОГ – КОНЦЕПТ фаза на одобрување - тимот на евалуатори и комисијата за селекција, ќе ги евалуира доставените Предлог - концепти, во согласност со критериумите дадени во ова Упатството и врз основа на проектните информации наведени во Предлог - концептот. Како резултат од оваа фаза ќе се состави список на селектирани апликанти кои ќе бидат поканети да поднесат целосна апликација за грант за Национална иницијатива.

Бројот на доставени Предлог – концепти треба да биде најмалку два пати поголем од бројот на доставени целосни апликации.

1. ЦЕЛОСНА АПЛИКАЦИЈА фаза на одобрување – Доставените целосни апликации ќе бидат разгледани и евалуирани од страна на два независни експерти/евалуатори. По доставувањето и евалуацијата на целосните апликации, Комисијата за селекција ќе донесе одлука за избор на грантисти.

**Број на апликации и предвидени грантови по апликација**

Апликантот **не може** да поднесе **повеќе од 1 (една)** апликација во рамките на овој повик.

**ПОТРЕБНА ДОКУМЕНТАЦИЈА ЗА ПОДНЕСУВАЊЕ НА ПРЕДЛОГ – КОНЦЕПТОТ ЗА ГРАНТ ЗА НАЦИОНАЛНА ИНИЦИЈАТИВА**

* Анекс 2 – Образец за аплицирање за грант за Национална иницијатива (Предлог - концепт)

**ДОСТАВУВАЊЕ НА ПРЕДЛОГ – КОНЦЕПТ АПЛИКАЦИИ**

Предлог – концепт апликациите треба да се поднесат електронски преку Платформата за управување со грантови (GMP) [https://gmp.smartbalkansproject.org](https://gmp.smartbalkansproject.org/) пред 15.02.2023.

Ве молиме имајте предвид дека **пред поднесувањето на апликацијата**, секој апликант задолжително треба **да се регистрира** на Платформата за управување со грантови.[[3]](#footnote-3)

Прашања во врска со овој повик може да се испратат на следната е-пошта: grants2@smartbalkansproject.org **пред** истекување на предвидениот рок, посочен во Временската рамка за грантови за Национална иницијатива.

Онлајн инфо – сесијата е планирана за 18.01.2023. at 11:00 аm. За учество на инфо – сесијата ве молиме одете на следниот ZOOM линк <https://us02web.zoom.us/j/86476121996>

Одговорите на сите прашања ќе бидат објавени на Платформата за управување со грантови, не подоцна од 10 дена пред крајниот рок за поднесување на апликациите.

**ВРЕМЕНСКА РАМКА НА ПОВИКОТ**

|  |  |
| --- | --- |
| **Временска рамка** | **Рок** |
| Објавување на Јавниот повик за Предлог – концепт за грант за Национална иницијатива | 30.12.2022 |
| Онлајн информативна сесија | 18.01.2023 |
| Прашања во врска со повикот | 18.01.2023 |
| Објавување на одговорите на добиените прашања во врска со повикот | 02.02.2023 |
| **Поднесување на Предлог – концептот за грант за Национална иницијатива** | **15.02.2023** |
| Известување до успешните Предлог –концепти за доставување на комплетната апликација\* | 31.03.2023 |
| Поднесување на комплетната апликација\* | 27.04.2023 |
| Објавување на резултатите од повикот\* | мaj 2023 |
| Потпишување на договорите и доделување на грантовите\* | мaj 2023 |

*\*Очекуван план*

**КРИТЕРИУМИ ЗА ЕВАЛУАЦИЈА ЗА ПРЕДЛОГ - КОНЦЕПТИТЕ**

Како дел од административната евалуација, Договорниот орган го задржува правото да ја повери веродостојноста на информациите и документите доставени од страна на апликантот, кај овластените даватели на таквите услуги и/или државни институции.

Предлог – концептот ќе биде евалуиаран согласно критериумите наведени во табелата подолу.

Максималната оцена што може да ја добие апликантот е 40 поени, распределени во посебни категории прикажани во табелата за евалуација подолу

Критериумите за оценување се поделени на категории и подкатегории. Секоја подкатегорија ќе добие помеѓу 1 и 5 поени, на следниов начин: 1 = незадоволувачки; 2 = задоволувачки; 3 = адекватен; 4 = добар; 5 = многу добар.

| **КРИТЕРИУМИ** | **Поени** | |
| --- | --- | --- |
| **1. Релевантност на активностите** | Поени | **20** |
| 1.1 Колкава е релевантноста на проектот во однос на целите и приоритетите на овој повик и на специфичните теми/сектори/области или други специфични барања и насоки посочени во Насоките за аплицирање за грант за Национални иницијативи? Дали очекуваните проектни резултати се во согласност со приоритетите дефинирани во Насоките за аплицирање? | 5 |  |
| 1.2 Колку е релевантен проектот за конкретните потреби и ограничувања на целниот регион (проширување)и/или релевантните сектори? Дали проектот содржи аспектни на зголемена вредност и синергија со други релевантни иницијативи и на кој начин ќе се избегне повторување на слични проекти? Дали проектот за базира на релевантни национални и државни стратегиски документи? | 5 |  |
| 1.3 Дали крајните корисници и целните групи се избрани стратешки и дали се јасно дефинирани? Дали нивните потреби (како носители на права и/или носители на должност) и ограничувања се јасно дефинирани и дали проектот соодветно се однесува на нив? | 5 |  |
| 1.4 Дали проектот содржи одредени елементи со зголемена вредност (на пр. иновации, најдобри практики, конструктивни партнерства; промоција на родова еднаквост и еднакви можности, потреби на маргинализираното население, заштита на животната средина)? | 5 |  |
| **2. Проектен концепт** | Поени | **20** |
| 2.1 Колку е кохерентен целокупниот концепт на активноста?  Дали проектот укажува на очекуваните резултати што треба да се постигнат со активноста? Дали активноста на убедлив начин објаснува како ќе се постигнат очекуваните резултати? | 5x2\* |  |
| 2.2 Дали концептот се базира врз анализа на проблемите кои се обработуваат и капацитетите на релевантните засегнати страни? | 5 |
| 2.3 Дали концептот ги зема во предвид и надворешните фактори (ризици и закани) и вклучува планови за прилагодување/ублажување на тие ризици и закани или справување со истите? | 5 |  |
| **ВКУПНО ПОЕНИ** | | **40** |

*\*Дупли поени*

Оние Предлог – концепти кои ќе имаат минимум 20 поени, од вкупно 40, ќе бидат замени во предвид за претселекција.

Бројот на Предлог - концепти кои ќе имаат можност да поднесат целосна апликација ќе биде два пати поголем од бројот на грантови што ќе бидат доделени (имајќи предвид дека вкупната вредност на доделените средства не може да ја надмине планираната вредност за овој вид грант). Предлог – концептите кои ќе имаат можност да поднесат целосна апликација ќе се селектираат врз основа на рангирањето на Предлог - концептите од страна на евалуаторите и комисијата за селекција.

**ПОКАНА ДО УСПЕШНИТЕ ПРЕДЛОГ – КОНЦЕПТ АПЛИКАЦИИ ЗА ДОСТАВУВАЊЕ НА ЦЕЛОСНА АПЛИКАЦИЈА**

Во согласност со извршената евалуација на примените Предлог – концепти за грантови за Национални иницијативи и во согласност со одлуката на комисијата за селекција, селектираните апликанти ќе бидат поканети да достават целосна проектна апликација.

1. Регистрирана според Законот за здруженија и фондации [↑](#footnote-ref-1)
2. Организации основани од религиозни и верски организации [↑](#footnote-ref-2)
3. Процесот на одобрување на Барањето за регистрација на платформата не е автоматизиран и може да трае неколку дена. Се препорачува да се поднесе барањето за регистрација најмалку 10 дена пред рокот за аплицирање. [↑](#footnote-ref-3)